**DĖL ROKIŠKIO R. KAMAJŲ ANTANO STRAZDO GIMNAZIJOS NUOSTATŲ PATVIRTINIMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu ir 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, ir atsižvelgdama į Rokiškio rajono savivaldybės mero 2023 m. gegužės 18 d. potvarkį Nr. MV-74 „Dėl teikimo patvirtinti švietimo įstaigų nuostatus“ Rokiškio rajono savivaldybės taryba nusprendžia:

1. Patvirtinti Rokiškio r. Kamajų Antano Strazdo gimnazijos nuostatus (pridedama).

2. Įgalioti Rokiškio r. Kamajų Antano Strazdo gimnazijos direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

3. Pripažinti netekusiais galios:

3.1. Rokiškio rajono savivaldybės tarybos 2005 m. kovo 18 d. sprendimą Nr. TS-4.49 „Dėl Kamajų Antano Strazdo vidurinės mokyklos nuostatų 42 punkto pakeitimo“;

3.2. Rokiškio r. Kamajų Antano Strazdo gimnazijos nuostatus, patvirtintus Rokiškio rajono savivaldybės tarybos 2020 m. lapkričio 27 d. sprendimo Nr. TS-290 „Dėl Rokiškio rajono savivaldybės bendrojo ugdymo mokyklų nuostatų patvirtinimo“ 1.4 papunkčiu, nuo šio sprendimo 1 punkte nurodytų Rokiškio r. Kamajų Antano Strazdo gimnazijos nuostatų įregistravimo Juridinių asmenų registre datos.

4. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO „DĖL ROKIŠKIO R. KAMAJŲ ANTANO STRAZDO GIMNAZIJOS NUOSTATŲ PATVIRTINIMO“**

**AIŠKINAMASIS RAŠTAS**

2023 m. gegužės 5 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio r. Kamajų Antano Strazdo gimnazijos nuostatus. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Šiuo metu galioja Rokiškio r. Kamajų Antano Strazdo gimnazijos (toliau – gimnazija) nuostatai (toliau – Nuostatai), patvirtinti Rokiškio rajono savivaldybės tarybos 2020 m. lapkričio 27 d. sprendimu Nr. TS-290 „Dėl Rokiškio rajono savivaldybės bendrojo ugdymo mokyklų nuostatų patvirtinimo“, kadangi vadovaujantis Rokiškio rajono savivaldybės 2023 m. kovo 31 d. sprendimu Nr. TS-90 „Dėl Rokiškio r. Kamajų Antano Strazdo gimnazijos vidaus struktūros pertvarkymo“ nuo 2023 m. rugpjūčio 31 d. bus pertvarkoma gimnazijos vidaus struktūra ir likviduojamas Jūžintų skyrius, todėl teikiamame Nuostatų projekte išbraukiami punktai, reglamentuojantys Jūžintų skyriaus veiklą.  Nuostatų, įstatų ar statutų įforminimo reikalavimų (aktuali redakcija), patvirtintų Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164, 11 punkte reglamentuota, kad „Kitų Mokyklos savivaldos institucijų (mokytojų, mokinių, tėvų (globėjų, rūpintojų) narių skaičius, rinkimo ir atstovavimo principai, kadencijos, galimas savivaldos institucijos nario kadencijų skaičius, naujo nario paskyrimas nutrūkus savivaldos institucijos nario įgaliojimams pirma laiko, savivaldos institucijos vadovo rinkimo principas, savivaldos institucijos kompetencija, veiklos organizavimas **(mokytojų savivaldos institucijos nariu negali būti Mokyklos vadovas),** sprendimų priėmimo tvarka.“, todėl Nuostatų projekto 48 punkte, tai reglamentuota „Mokytojų tarybai vadovauja Gimnazijos direktoriaus pavaduotojas ugdymui.“ (dabar galiojančiuose Nuostatuose Mokytojų tarybai vadovauja Gimnazijos direktorius). |
| 3. | Laukiami rezultatais | Gimnazijos nuostatai, atitiks šiuo metu galiojančius teisės aktus, kurie reglamentuoja reikalavimus Nuostatams. |
| 4. | Lėšų poreikis ir šaltiniai | Bus reikalingos lėšos nuostatų įregistravimui Juridinių asmenų registre. |
| 5. | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |